LIITE

EU-ympäristömerkin myöntämisperusteet kasvualustoille ja maanparannusaineille

PUITTEET

EU-YMPÄRISTÖMERKIN MYÖNTÄMISPERUSTEET

EU-ympäristömerkin myöntämisperusteet kasvualustoille ja maanparannusaineille ja niiden sovellettavuus kuhunkin soveltamisalan kattamaan tuotetyyppiin:

Taulukko 1

Yleiskatsaus sovellettavista myöntämisperusteista tuotteittain

Myöntämisperuste Kasvualustat Maanparannusaineet 1 – Ainesosat x x 1.1 – Tuotteen orgaaniset ainesosat x x 2 – Mineraaliainesosat x x 2.1 – Mineraalikasvualustojen tuotannon energiankulutus ja hiilidioksidipäästöt x 2.2 – Mineraalien louhintapaikat x x 2.3 –Mineraalikasvualustojen käyttö ja käytön jälkeinen käsittely x 3 – Kasvualustojen sisältämät orgaaniset ainesosat ja kierrätetyt/hyödynnetyt materiaalit x 4 – Aineet, joihin sovelletaan rajoituksia x x 4.1 – Raskasmetallien raja-arvot x x 4.2 – Polysyklisiä aromaattisia hiilivetyjä (PAH) koskevat raja-arvot x x 4.3 – Euroopan parlamentin ja neuvoston asetuksen (EY) N:o 1272/2008 (1) mukaisesti vaarallisiksi luokiteltuja aineita ja seoksia koskevat rajoitukset x x 4.4 – Euroopan parlamentin ja neuvoston asetuksen (EY) N:o 1907/2006 mukaisesti tunnistettuja erityistä huolta aiheuttavia aineita koskevat rajoitukset (2) x x 4.5 – Mikrobiologiset perusteet x x 5 – Soveltuvuus käyttöön x x 5.1 – Stabiilisuus x x 5.2 – Makroskooppiset epäpuhtaudet x x 5.3 – Maanparannusaineiden sisältämä orgaaninen aines ja kuiva-aine x 5.4 – Elinkelpoiset rikkaruohojen siemenet ja kasvien leviäimet x x 5.5 – Kasvivaste x x 6 – Kasvualustojen ominaisuudet x 6.1 – Sähkönjohtavuus x 6.2 – Natriumpitoisuus x 6.3 – Klooripitoisuus x 7 – Tietojen antaminen x x 7.1 – Maanparannusaineet x 7.2 – Kasvualustat x 8 – EU-ympäristömerkissä olevat tiedot x x

Arviointi- ja todentamisvaatimukset

Jotta tietylle tuotteelle voidaan myöntää EU-ympäristömerkki, hakijoiden on täytettävä kaikki vaatimukset.

Erityiset arviointi- ja todentamisvaatimukset ilmoitetaan kunkin myöntämisperusteen yhteydessä.

Hakijalta edellytettävät vakuutukset, asiakirjat, analyysit, testausselosteet tai muut todisteet perusteiden noudattamisesta voivat olla peräisin hakijalta itseltään ja/tai tämän tavarantoimittajalta/tavarantoimittajilta.

Toimivaltaisten elinten on tunnustettava ensisijaisesti sellaisten elinten antamat todistukset, jotka on akkreditoitu testaus- ja kalibrointilaboratorioita koskevien yhdenmukaistettujen standardien mukaisesti, sekä sellaisten elinten suorittamat todentamiset, jotka on akkreditoitu tuotteita, prosesseja ja palveluita sertifioivia elimiä koskevan yhdenmukaistetun standardin mukaisesti.

Tarvittaessa voidaan käyttää muita kuin kullekin perusteelle ilmoitettuja testi- ja näytteenottomenetelmiä, jos hakemuksen arvioinnista vastaava toimivaltainen elin hyväksyy niiden vastaavuuden.

Toimivaltaiset elimet voivat tarvittaessa pyytää esittämään arviointia ja todentamista tukevia asiakirjoja ja toteuttaa riippumattomia tarkastuksia.

Tavarantoimittajien ja tuotantolaitosten muutoksista, jotka vaikuttavat EU-ympäristömerkin saaneisiin tuotteisiin, on ilmoitettava toimivaltaisille elimille. Samalla on toimitettava tiedot, joiden perusteella perusteiden voidaan todeta täyttyvän edelleen.

Edellytyksenä on, että tuote täyttää asetuksessa (EU) 2019/1009 säädetyt asiaankuuluvat vaatimukset tai sen jäsenvaltion oikeudelliset vaatimukset, jossa tuote on tarkoitus saattaa markkinoille. Jälkimmäisessä tapauksessa hakijan on annettava vakuutus siitä, että tuote on tämän vaatimuksen mukainen.

Näytteenotto suoritetaan standardin EN 12579 (Maanparannusaineet ja kasvualustat. Näytteenotto) mukaisesti. Näytteet valmistellaan standardin EN 13040 (Maanparannusaineet ja kasvualustat. Näytteen esikäsittely kemiallisia ja fysikaalisia kokeita varten, kuiva-ainepitoisuuden, kosteuspitoisuuden ja tiivistetyn laboratoriotilavuuspainon määrittäminen) mukaisesti.

Kun testaus- ja näytteenottomenetelmät ovat käytettävissä, ne on suoritettava niiden vastaavien yhdenmukaistettujen standardien mukaisesti, joiden viitetiedot on julkaistu Euroopan unionin virallisessa lehdessä asetuksen (EU) 2019/1009 13 artiklan mukaisesti.

Hakemuksen jättövuonna näytteenotto- ja testaustiheyden on täytettävä lisäyksessä 1 vahvistetut vaatimukset. Seuraavina vuosina tuotteiden näytteenotto- ja testaustiheyden on täytettävä lisäyksessä 2 vahvistetut vaatimukset. Erilaiset näytteenotto- ja testaustiheydet koskevat seuraavia laitostyyppejä:

— Tyyppi 1: Jätteiden käsittelylaitokset tai eläimistä peräisin olevien sivutuotteiden käsittelylaitokset;

— Tyyppi 2: Tuotteiden valmistuslaitokset, jotka käyttävät tyypin 1 laitoksista saatavia materiaaleja; ja

— Tyyppi 3: Tuotteiden valmistuslaitokset, jotka eivät käytä tyypin 1 laitoksista saatavia materiaaleja.

Tyypin 2 laitosten näytteenotto- ja testaustiheys on hakemuksen jättövuonna ja seuraavina vuosina sama kuin tyyppiin 3 kuuluvien laitosten, jos toimitetut jätteistä tai eläimistä peräisin olevista sivutuotteista saatavat materiaalit ovat kasvualustoja ja maanparannusaineita koskevien EU-ympäristömerkin myöntämisperusteiden mukaisia. Hakijan on toimitettava toimivaltaiselle elimelle tavarantoimittajien testausselosteet ja asiakirjat, joilla varmistetaan, että toimitetut materiaalit ovat EU-ympäristömerkin myöntämisperusteiden mukaisia. Toimivaltainen elin voi hyväksyä kansallisen lainsäädännön ja kansallisten standardien mukaiset näytteenotto- ja testaustiheydet sen varmistamiseksi, että toimitetut jätteistä tai eläimistä peräisin olevista sivutuotteista saatavat materiaalit ovat EU-ympäristömerkin myöntämisperusteiden mukaisia.

Arviointia varten vaaditaan myös hakijan kirjallinen vahvistus siitä, että kaikki myöntämisperusteet täyttyvät.

EU-lannoitevalmiste on lannoitevalmiste, joka varustetaan CE-merkinnällä, kun se asetetaan saataville markkinoilla. Jos valmiste on EU-lannoitevalmiste, toimivaltaiselle elimelle on toimitettava seuraavat asiakirjat: EU-vaatimustenmukaisuusvakuutus; tekniset asiakirjat; ja tapauksen mukaan valmisteen vaatimustenmukaisuuden arviointimenettelyyn osallistuvan ilmoitetun laitoksen antamat asiakirjat.

Tässä liitteessä tarkoitetaan:

1) ’vuosipanoksella’ niiden materiaalien vuotuista määrää, jotka käsitellään jätteiden tai eläimistä saatavien sivutuotteiden käsittelylaitoksessa;

2) ’vuosituotoksella’ samoista ainesosista koostuvien tuotteiden vuotuista määrää;

3) ’erällä’ sellaisten tavaroiden määrää, jotka on valmistettu samassa prosessissa samoissa olosuhteissa ja jotka on merkitty samalla tavalla ja joilla oletetaan olevan samat ominaispiirteet;

4) ’biojätteellä’ biohajoavaa puutarha- ja puistojätettä, kotitalouksista, toimistoista, ravintoloista, tukkumyynnistä, ruokaloista, ateriapalveluyrityksistä ja vähittäisliikkeistä peräisin olevaa elintarvike- ja keittiöjätettä sekä elintarviketehtaista peräisin olevaa vastaavaa jätettä, mukaan lukien kotitalouksista yhdessä biojätteen kanssa kerättävä samankaltainen jäte;

5) ’ainesosalla’ materiaalia, jota tuotteessa käytetään;

6) ’mineraalikasvualustalla’ kasvualustaa, joka koostuu kokonaisuudessaan mineraaliainesosista ja jota tarjotaan käytettäväksi ainoastaan ammattimaiseen puutarhakäyttöön viherseininä ja/tai viherkattoina;

7) ’orgaanisella ainesosalla’ ainesosia, jotka koostuvat pääasiassa hiilestä sekä elävistä organismeista saaduista molekyyleistä, lukuun ottamatta fossiilisia polttoaineita ja fossiilisista polttoaineista peräisin olevia materiaaleja;

8) ’hyödynnetyllä materiaalilla’ materiaalia, jolle on tehty jokin hyödyntämistoimi, mukaan lukien valmistelu uudelleenkäyttöön, kierrätykseen ja maantäyttöön, mutta pois lukien energian talteenotto ja uudelleenkäsittely materiaaleiksi, joita käytetään polttoaineina tai muutoin energian tuottamiseksi;

9) ’hyödyntämisellä’ toimea, jonka pääasiallisena tuloksena jätettä voidaan käyttää hyödylliseen tarkoitukseen joko tuotantolaitoksessa tai yleensä taloudessa korvaamalla muita materiaaleja, joita olisi muutoin käytetty erityiseen tarkoitukseen, tai jätteen valmistelemista tällaista tarkoitusta varten;

(10) ’kierrätyksellä’ hyödyntämistoimea, jossa jätemateriaalit käsitellään uudelleen tuotteiksi, materiaaleiksi tai aineiksi joko alkuperäiseen tarkoitukseen tai muihin tarkoituksiin, mukaan lukien eloperäisen aineksen uudelleenkäsittely, mutta pois lukien energian hyödyntäminen ja uudelleenkäsittely materiaaleiksi, joita käytetään polttoaineina tai maantäyttötoimiin;

(11) ’orgaanisen hiilen kokonaismäärällä (TOC)’ sen hiilen määrää, joka muuntuu hiilidioksidiksi polttamalla eikä vapaudu hiilidioksidina happokäsittelyllä.

Myöntämisperuste 1 – Ainesosat

Tätä myöntämisperustetta sovelletaan kasvualustoihin ja maanparannusaineisiin.

Hyväksyttävien ainesosien on oltava orgaanisia ja/tai mineraaliainesosia.

Tuote ei saa sisältää tarkoituksellisesti lisättyä turvetta.

Myöntämisperuste 1.1 – Tuotteen orgaaniset ainesosat

Tuote saa sisältää yhtä tai useampaa seuraavista orgaanisista ainesosista:

a) maa- ja metsätaloustoiminnasta peräisin olevat kasvit, kasvien osat tai kasviuutteet, joita ei ole käsitelty muutoin kuin leikkaamalla, jauhamalla, murskaamalla, siivilöimällä, seulomalla, linkoamalla, puristamalla, kuivaamalla, pakastekäsittelyllä, pakastekuivaamalla tai uuttamalla vedellä tai ylikriittisellä hiilidioksidiuutolla tai kuiduttamalla enintään 100 °C:n lämpötilassa ilman muita lisäaineita kuin vettä. Tämän kohdan soveltamiseksi kasvien katsotaan sisältävän sienet ja levät, lukuun ottamatta sinilevää (syanobakteeria);

b) elintarviketeollisuuskalkki, eli elintarviketeollisuudesta peräisin oleva materiaali, joka saadaan karbonoimalla orgaanista ainesta käyttäen yksinomaan luonnon lähteistä peräisin olevaa poltettua kalkkia;

c) melassi, eli viskoosinen sivutuote sokerijuurikkaan tai sokeriruo’on jalostuksessa sokeriksi;

d) vinassi, eli viskoosinen sivutuote melassin käymisprosessissa etanoliksi, askorbiinihapoksi tai muiksi tuotteiksi;

e) rankki, eli sivutuote alkoholijuomien valmistuksessa;

f) juomavedentuotannosta peräisin oleva kalkki, eli jäämä, jota vapautuu tuotettaessa juomavettä pohjavedestä tai pintavedestä ja joka koostuu lähinnä kalsiumkarbonaatista;

g) mädäte, joka saadaan anaerobisesta mädätyksestä, tai komposti, joka saadaan yhden tai useamman jäljempänä luetellun materiaalin (kohdat 1–5) aerobisesta kompostoinnista.

Orgaanisia ainesosia (g) voidaan saada käsittelemällä yhtä tai useampaa seuraavista panosmateriaaleista:

1) Euroopan parlamentin ja neuvoston direktiivissä 2008/98/EY (3) määritelty biojäte, joka on peräisin erilliskeräyksestä jätteen syntypaikalla;

2) elävät tai kuolleet organismit tai niiden osat käsittelemättöminä tai käsiteltyinä ainoastaan manuaalisin, mekaanisin tai painovoimaan perustuvin menetelmin, liuottamalla veteen, vaahdottamalla, uuttamalla vedellä, höyrytislauksella tai lämmittämällä ainoastaan veden poistamiseksi, tai jotka erotetaan ilmasta mitä tahansa menetelmää käyttäen, lukuun ottamatta seuraavia: a. yhdyskuntien kotitalousjätejakeesta peräisin olevat materiaalit; b. jätevesiliete, teollisuusliete tai ruoppausliete; c. Euroopan parlamentin ja neuvoston asetuksen (EY) N:o 1069/2009 (4) soveltamisalaan kuuluvat eläimistä saatavat sivutuotteet tai niistä johdetut tuotteet, joille ei ole määritetty valmistusketjun päätepistettä kyseisen asetuksen 5 artiklan 2 kohdan kolmannen alakohdan mukaisesti;

3) luokkaan 2 tai luokkaan 3 kuuluvat ainekset tai niistä johdetut tuotteet asetuksen (EY) N:o 1069/2009 32 artiklan 1 ja 2 kohdassa vahvistettujen edellytysten mukaisesti ja 32 artiklan 3 kohdassa tarkoitettujen toimenpiteiden mukaisesti edellyttäen, että valmistusketjun päätepiste on määritetty mainitun asetuksen 5 artiklan 2 kohdan kolmannen alakohdan mukaisesti ja saavutettu ennen tuotteen saattamista markkinoille;

4) lietteet, jotka täyttävät molemmat seuraavista edellytyksistä: I ne on yksilöity yhdeksi seuraavista jätetyypeistä (5): 0203 05 jätevesien käsittelyssä toimipaikalla syntyvät lietteet hedelmien, vihannesten, viljojen, ruokaöljyjen, kaakaon, kahvin, teen ja tupakan valmistuksessa ja jalostuksessa, säilykkeiden valmistuksessa, hiivan ja hiivauutteen valmistuksessa sekä melassin valmistuksessa ja käymisessä; 0204 03 jätevesien käsittelyssä toimipaikalla syntyvät lietteet sokerin jalostuksessa; 0205 02 jätevesien käsittelyssä toimipaikalla syntyvät lietteet maidonjalostusteollisuudessa; 0206 03 jätevesien käsittelyssä toimipaikalla syntyvät lietteet leipomo-, konditoria- ja makeisteollisuudessa; 0207 05 jätevesien käsittelyssä toimipaikalla syntyvät lietteet alkoholijuomien ja alkoholittomien juomien valmistuksessa (lukuun ottamatta kahvin, teen ja kaakaon valmistusta). II ne on lajiteltu yhdessä lähteessä, eli niihin ei ole sekoitettu jätevesiä tai lietteitä määrätyn tuotantoprosessin ulkopuolelta.

5) mädäte, joka saadaan anaerobisesta mädätyksestä, tai komposti, joka saadaan jonkin tässä luettelossa mainitun materiaalin (kohdat 1, 2, 3 ja 4) aerobisesta kompostoinnista.

Arviointi ja todentaminen

Hakijan on toimitettava toimivaltaiselle elimelle luettelo tuotteen kaikista ainesosista.

Hakijan on toimitettava toimivaltaiselle elimelle tiedot tuotteen kunkin orgaanisen ainesosan alkuperästä sekä vakuutus tämän liitteen myöntämisperusteen 1 vaatimusten täyttymisestä.

Myöntämisperuste 2 – Mineraaliainesosat

Myöntämisperuste 2.1 – Mineraalikasvualustojen tuotannon energiankulutus ja hiilidioksidipäästöt

Tätä myöntämisperustetta sovelletaan ainoastaan mineraalikasvualustoihin.

Paisutettujen mineraalien ja mineraalivillan valmistuksen on täytettävä seuraavat energiankulutusta ja hiilidioksidipäästöjä koskevan kynnysarvot:

— energiankulutus / tuote ≤ 11 GJ/t tuotetta, primäärienergiana; ja

— hiilidioksidipäästöt / tuote ≤ 0,7 t CO2/t tuotetta.

’Tuotteella’ tarkoitetaan missä tahansa muodossa olevaa mineraalivillaa, joka saatetaan markkinoille (esim. levyt, kuutiot, kiekot).

Tuotekohtainen energiankulutus on laskettava vuotuisena keskiarvona seuraavasti:

Tässä yhtälössä

— n on keskiarvon laskemisessa käytettyjen vuosien määrä;

— i on kukin keskiarvon laskemisessa käytetty vuosi;

— Tuotanto on mineraalivillan tai paisutettujen mineraalien tuotanto tonneina vuonna i;

— F on tuotantoprosessissa käytettyjen polttoaineiden määrä vuonna i;

— Elverkko on verkosta otetun sähkön vuosikulutus vuonna i;

— Hyht on yhteistuotannosta saatavan hyötylämmön vuotuinen kulutus vuonna i;

— Elyht on yhteistuotannosta saatavan sähkön vuotuinen kulutus vuonna i;

— Ref Ηη ja Ref Εη ovat Euroopan parlamentin ja neuvoston direktiivissä 2012/27/EU (6) määritellyt ja komission delegoidun asetuksen (EU) 2015/2402 (7) mukaisesti lasketut lämmön ja sähkön erillisen tuotannon hyötysuhteen viitearvot; ja

— PESyht on yhteistuotantoyksikön, sellaisena kuin se on määriteltynä direktiivissä 2012/27/EU, primäärienergian säästö vuonna i.

Tuotantokohtaiset hiilidioksidipäästöt on laskettava vuotuisena keskiarvona seuraavasti:

Tässä yhtälössä

— n on keskiarvon laskemisessa käytettyjen vuosien määrä;

— i on kukin keskiarvon laskemisessa käytetty vuosi;

— Tuotanto on mineraalivillan tuotanto tonneina vuonna i;

— Suora CO2 on komission täytäntöönpanoasetuksen (EU) 2018/2066 (8) mukaisten hiilidioksidipäästöjen määrä vuonna i; ja

— Epäsuora CO2 on lopullisesta energiankulutuksesta vuonna i aiheutuvien epäsuorien hiilidioksidipäästöjen määrä, ja se lasketaan komission delegoidun asetuksen (EU) 2019/331 (9) mukaisesti.

Suoria hiilidioksidipäästöjä on tarkkailtava täytäntöönpanoasetuksen (EU) 2018/2066 mukaisesti.

Epäsuoria hiilidioksidipäästöjä on tarkkailtava päästöoikeuksien maksutta tapahtuvaa jakoa koskevista säännöistä annetun delegoidun asetuksen (EU) 2019/331 6 artiklan mukaisesti.

Energiankulutus/tuote ja hiilidioksidipäästöt/tuote on laskettava vähintään viiden vuoden ajalta ennen hakemuksen jättämistä. Jos laitoksen toimintakausi hakemuksen jättämispäivänä on alle viisi vuotta, nämä on laskettava tämän toimintakauden, jonka on oltava vähintään vuosi, vuotuisina keskiarvoina.

Arviointi ja todentaminen

Hakijan on toimitettava toimivaltaiselle elimelle vakuutus, joka sisältää seuraavat tiedot:

— energiankulutus (GJ)/tuote (tonnia);

— hiilidioksidipäästöt (tonnia)/tuote (tonnia);

— suorat hiilidioksidipäästöt (tonnia) kauden kultakin vuodelta keskiarvon laskemista varten;

— epäsuorat hiilidioksidipäästöt (tonnia) kauden kultakin vuodelta keskiarvon laskemista varten;

— käytetyt polttoaineet, kunkin polttoaineen kulutus (GJ), tuotantoprosessin alaprosessi(t), jo(i)ssa polttoaine kulutetaan, kauden kunkin vuoden osalta keskiarvon laskemista varten;

— verkosta saatavan sähkön kulutus (GJ energiaa) kauden kunkin vuoden osalta keskiarvon laskemista varten;

— yhteistuotannosta saatavan hyötylämmön kulutus (GJ energiaa) kauden kunkin vuoden osalta keskiarvon laskemista varten;

— yhteistuotannosta saatavan sähkön kulutus (GJ energiaa) kauden kunkin vuoden osalta keskiarvon laskemista varten;

— lämmön ja sähkön erillisen tuotannon hyötysuhteen viitearvot;

— yhteistuotannon primäärienergian säästöt (PES) (%) kauden kunkin vuoden osalta keskiarvon laskemiseksi; ja

— yhteistuotannossa käytetyt polttoaineet ja kunkin polttoaineen osuus polttoaineyhdistelmässä kauden kunkin vuoden osalta keskiarvon laskemiseksi.

Vakuutusten mukana on toimitettava seuraavat asiakirjat:

— täytäntöönpanoasetuksen (EU) 2018/2066 mukaiset vuotuiset päästöraportit kauden kunkin vuoden osalta keskiarvon laskemiseksi;

— komission täytäntöönpanoasetuksen (EU) 2018/2067 (10) mukainen todentamisraportti, jossa todennetaan vuotuinen päästöraportti asianmukaiseksi, kauden kunkin vuoden osalta keskiarvon laskemiseksi;

— sähköntoimittajan tiedot verkosta saatavan sähkön kulutuksesta (GJ energiaa) kauden kunkin vuoden osalta keskiarvon laskemista varten; ja

— yhteistuotannosta saatavan hyötylämmön ja sähkön (sekä paikalla tuotetun että ostetun) kulutusta koskevat tiedot kauden kunkin vuoden osalta keskiarvon laskemista varten.

Myöntämisperuste 2.2 – Mineraalien louhintapaikat

Tätä myöntämisperustetta sovelletaan kasvualustoihin ja maanparannusaineisiin.

EU-ympäristömerkillä varustettujen kasvualustojen ja maanparannusaineiden ainesosina käytettäviä mineraaleja saa louhia ainoastaan paikoissa, joista on saatavilla seuraavat asiakirjat:

— ympäristövaikutusten arviointi ja tarvittaessa Euroopan parlamentin ja neuvoston direktiivin 2014/52/EU (11) mukainen selostus;

— asianomaisen alueellisen tai kansallisen viranomaisen myöntämä voimassa oleva louhintatoimilupa;

— louhintatoimilupaan liittyvä kunnostamissuunnitelma;

— kartta, josta käy ilmi louhoksen sijainti;

— vakuutus Euroopan parlamentin ja neuvoston asetuksen (EU) N:o 1143/2014 (12) vaatimusten mukaisuudesta;

— vakuutus neuvoston direktiivin 92/43/ETY (13) (luontotyypit) ja Euroopan parlamentin ja neuvoston direktiivin 2009/147/EY (14) (linnut) vaatimusten mukaisuudesta.

Viimeksi mainitun kohdan osalta on huomioitava, että jos louhosalueet sijaitsevat Natura 2000 -verkoston alueilla, jotka koostuvat direktiivin 92/43/ETY 3 artiklassa tarkoitetuista erityisten suojelutoimien alueista ja direktiivin 2009/147/EY 4 artiklassa tarkoitetuista erityissuojelualueista, vaatimuksena on, että louhostoiminta on arvioitu ja siihen on annettu lupa direktiivin 92/43/ETY 6 artiklan säännösten mukaisesti ja että siinä on otettu huomioon asiaa koskeva Euroopan komission ohjeasiakirja (15).

Viimeksi mainitun kohdan osalta on huomioitava myös, että jos louhosalueet sijaitsevat EU:n ulkopuolella ja materiaaleja louhitaan alueilta, joita on virallisesti ehdotettu tai jotka on hyväksytty erityisten suojelutoimien alueiksi tai jotka kuuluvat Emerald-verkostoon Euroopan luonnonvaraisen kasviston ja eläimistön sekä niiden elinympäristön suojelusta tehdyn yleissopimuksen (16) suosituksen nro 16 (1989) ja päätöslauselman nro 3 (1996) nojalla tai kuuluvat louhivien/vievien maiden kansallisen lainsäädännön nojalla nimettyihin suojelualueisiin, vaatimuksena on, että louhostoiminta on arvioitu ja siihen on annettu lupa sellaisten säännösten mukaisesti, jotka antavat direktiivejä 92/43/ETY ja 2009/147/EY vastaavat takeet.

Arviointi ja todentaminen

Hakijan on toimitettava toimivaltaisten viranomaisten antama vakuutus tämän vaatimuksen noudattamisesta tai jäljennös toimivaltaisten viranomaisten antamista luvista sekä muut vaaditut vakuutukset ja asiakirjat.

Kunnostamissuunnitelmaan on sisällyttävä louhoksen kunnostustavoitteet, suunnitelma lopullisesta pinnanmuodosta, mukaan lukien ehdotettu louhoksen jälkeinen maankäyttö, tiedot kasvillisuuden palauttamista koskevan tehokkaan ohjelman toteuttamisesta ja tiedot tehokkaasta seurantaohjelmasta kunnostettujen alueiden suorituskyvyn arvioimiseksi.

Jos teollis- tai rakennusmineraalien louhostoimintaa on harjoitettu Natura 2000 -verkoston alueilla (unionissa), Emerald-verkostossa tai louhivien/vievien maiden kansallisen lainsäädännön nojalla nimetyillä suojelualueilla (unionin ulkopuolella), hakijan on toimitettava toimivaltaisten viranomaisten antama vakuutus tämän vaatimuksen noudattamisesta tai jäljennös toimivaltaisen viranomaisen myöntämästä luvasta.

Myöntämisperuste 2.3 – Mineraalikasvualustojen käyttö ja käytön jälkeinen käsittely

Tätä myöntämisperustetta sovelletaan ainoastaan mineraalikasvualustoihin.

Hakijan on tarjottava asiakkaille selkeä keräys- ja kierrätyspalvelu, jossa voidaan käyttää kolmansia osapuolia palveluntarjoajina. Keräys- ja kierrätyspalvelun on katettava vähintään 70 prosenttia hakijan myyntimääristä, ilmaisuna tilavuutena, unionissa.

Arviointi ja todentaminen

Hakijan on toimitettava toimivaltaiselle elimelle vakuutus siitä, että mineraalikasvualustoja tarjotaan käytettäväksi ainoastaan ammattimaiseen puutarhakäyttöön. Loppukäyttäjille annettaviin tietoihin on liitettävä lausuma tuotteen ammattimaisesta puutarhakäytöstä.

Hakijan on toimitettava toimivaltaiselle elimelle tiedot tarjolla olevista keräys- ja kierrätyspalveluvaihtoehdoista ja toteutettujen vaihtoehtojen tuloksista. Hakijan on erityisesti toimitettava seuraavat asiakirjat ja tiedot:

— valmistajan ja palvelun tarjoajan väliset sopimusasiakirjat;

— kuvaus keräyksestä, käsittelystä ja määränpäistä;

— vuosikatsaus, josta käy ilmi kasvualustojen myynnin kokonaismäärä Euroopan unionin jäsenvaltioissa, ja vuosikatsaus, josta käy ilmi myyntimäärät niissä jäsenvaltioissa, joissa on tarjolla keräys- ja prosessointipalvelut.

Uusien osallistujien osalta on toimitettava arvio, josta käy ilmi kasvualustojen myynnin kokonaismäärä EU:n jäsenvaltioissa, ja arvio, josta käyvät ilmi myyntimäärät niissä jäsenvaltioissa, joissa on tarjolla keräys- ja prosessointipalvelut. Toteutuneet luvut on toimitettava vuoden kuluttua EU-ympäristömerkkilisenssin myöntämisestä.

Myöntämisperuste 3 – Kasvualustojen sisältämät orgaaniset ainesosat ja kierrätetyt/hyödynnetyt materiaalit

Tätä myöntämisperustetta sovelletaan ainoastaan kasvualustoihin.

Kasvualustan on koostuttava orgaanisesta tai kierrätetystä/hyödynnetystä aineksesta jommankumman seuraavista mukaisesti:

a) kasvualustan on koostuttava vähintään 30-prosenttisesti orgaanisista ainesosista (ilmaistuna orgaanisen ainesosan tilavuutena lopputuotteen kokonaistilavuuteen nähden) tai

b) kasvualustan on koostuttava mineraaliainesosista, jotka on valmistettu prosessissa, jossa käytettävistä materiaaleista vähintään 30 prosenttia on kierrätettyjä/hyödynnettyjä (ilmaistuna kierrätettyjen/hyödynnettyjen materiaalien kuivapainona panosmateriaalien kokonaiskuivapainoon nähden).

Arviointi ja todentaminen

Hakijan on toimitettava seuraavat tiedot:

— kohdan a osalta: myöntämisperusteen 1 yhteydessä ilmoitettujen orgaanisten ainesosien määrä lopputuotteen kokonaistilavuuteen nähden;

— kohdan b osalta: kierrätettyjen/hyödynnettyjen materiaalien kuivapaino panosmateriaalien kuivapainon kokonaismäärään nähden.

Kohdan b osalta hakijan on annettava myös seuraavat mineraaliainesosiin liittyvät tiedot:

— raaka-ainepanosten tiedot, määrä kuivapainona sekä alkuperä;

— kierrätetyn/hyödynnetyn materiaalin panosten tiedot, määrä ja alkuperä, jonka tueksi on esitettävä materiaalin toimittajan toimittamat laskut tai todentamisasiakirjat.

Myöntämisperuste 4 – Aineet, joihin sovelletaan rajoituksia

Myöntämisperuste 4.1 – Raskasmetallien raja-arvot

Tätä myöntämisperustetta sovelletaan kasvualustoihin ja maanparannusaineisiin.

Myöntämisperuste 4.1 a) – Maanparannusaineiden sisältämien raskasmetallien raja-arvot

Seuraavien aineiden pitoisuuden tuotteessa on oltava pienempi kuin taulukossa 2 esitetyt arvot tuotteen kuiva-aineesta (DM) mitattuna.

Taulukko 2

Maanparannusaineiden raskasmetallipitoisuuksien raja-arvot

Raskasmetallit Enimmäispitoisuus tuotteessa (mg/kg DM) Kadmium (Cd) 1 Kromi, kokonaismäärä (Cr total) 100 Kupari (Cu) 200 Elohopea (Hg) 0,45 Nikkeli (Ni) 40 Lyijy (Pb) 100 Sinkki (Zn) 300 Epäorgaaninen arseeni (As) 10

Myöntämisperuste 4.1 b) – Kasvualustojen sisältämien raskasmetallien raja-arvot

Seuraavien aineiden pitoisuuden tuotteessa on oltava pienempi kuin taulukossa 3 esitetyt arvot tuotteen kuiva-aineesta (DM) mitattuna.

Taulukko 3

Kasvualustojen raskasmetallipitoisuuksien raja-arvot

Raskasmetallit Enimmäispitoisuus tuotteessa (mg/kg DM) Mineraali- kasvualustat Muut kasvualustat kuin mineraali- kasvualustat Kadmium (Cd) 1,3 1,3 Kromi, kokonaismäärä (Cr total) 310 100 Kromi VI (Cr VI) 2 Ei sovelleta Kupari (Cu) 200 200 Elohopea (Hg) 0,45 0,45 Nikkeli (Ni) 40 40 Lyijy (Pb) 100 100 Sinkki (Zn) 300 300 Epäorgaaninen arseeni (As) 10 10

Arviointi ja todentaminen

Hakijan on toimitettava toimivaltaiselle viranomaiselle raportit testeistä, jotka on tehty olemassa olevien EN-standardien tai testimenetelmien mukaisesti luotettavalla ja toistettavalla tavalla.

Kromin kokonaispitoisuuden osalta hakijan on toimitettava toimivaltaiselle elimelle selosteet testeistä, jotka on suoritettu standardissa EN 13650 esitetyn testimenetelmän mukaisesti.

Yksinomaan mineraaliainesosista koostuvissa kasvualustoissa nikkelin raja-arvolla tarkoitetaan sen biologisesti saatavissa olevaa pitoisuutta.

Myöntämisperuste 4.2 – Polysyklisiä aromaattisia hiilivetyjä (PAH) koskevat raja-arvot

Tätä myöntämisperustetta sovelletaan kasvualustoihin ja maanparannusaineisiin.

Seuraavien polysyklisten aromaattisten hiilivetyjen pitoisuuden tuotteessa on oltava pienempi kuin taulukossa 4 esitetyt arvot tuotteen kuiva-aineesta (DM) mitattuna.

Taulukko 4

PAH-yhdisteiden raja-arvot

Epäpuhtaus Enimmäispitoisuus tuotteessa (mg/kg DM) PAH16 6 PAH16 = naftaleenin, asenaftyleenin, asenafteenin, fluoreenin, fenantreenin, antraseenin, fluoranteenin, pyreenin, bentso[a]antraseenin, kryseenin, bentso[b]fluoranteenin, bentso[k]fluoranteenin, bentso[a]pyreenin, indeno[1,2,3-cd]pyreenin, dibentso[a,h]antraseenin ja bentso[ghi]peryleenin summa.

Arviointi ja todentaminen

Hakijan on toimitettava toimivaltaiselle elimelle selosteet testeistä, jotka on suoritettu standardissa EN 16181 esitetyn testimenetelmän mukaisesti.

Myöntämisperuste 4.3 – Asetuksen (EY) N:o 1272/2008 mukaisesti vaarallisiksi luokiteltuja aineita ja seoksia koskevat rajoitukset

Tätä myöntämisperustetta sovelletaan maanparannusaineisiin ja kasvualustoihin.

Tuote ei saa olla luokiteltu asetuksen (EY) N:o 1272/2008 mukaisesti mihinkään seuraavassa kohdassa luetelluista vaaraluokista ja -kategorioista eikä sillä saa olla mitään niihin liittyvää vaaralausekekoodia.

Tuote ei saa sisältää yli 0,010 painoprosentin pitoisuuksina (tuorepainosta) tarkoituksellisesti lisättyjä aineita tai seoksia, jotka on osoitettu johonkin seuraavista vaaraluokista, vaarakategorioista ja niihin liittyvistä vaaralausekekoodeista asetuksen (EY) N:o 1272/2008 mukaisesti:

— Ryhmän 1 vaarat: Kategorian 1A tai 1B syöpää aiheuttavat, perimää vaurioittavat ja/tai lisääntymiselle vaaralliset aineet (CMR-aineet): H340, H350, H350i, H360, H360F, H360D, H360FD, H360Fd, H360Df;

— Ryhmän 2 vaarat: Luokan 2 CMR-aineet: H341, H351, H361, H361f, H361d, H361fd, H362; Kategorian 1 vesieliöille myrkylliset aineet: H400, H410; Kategorioiden 1 ja 2 välittömästi myrkylliset aineet: H300, H310, H330; Kategorian 1 aspiraatiovaaraa aiheuttavat aineet: H304; Kategorian 1 elinkohtaisesti myrkylliset aineet (STOT-aineet): H370, H372; ja

— Ryhmän 3 vaarat: Kategorioiden 2, 3 ja 4 vesieliöille myrkylliset aineet: H411, H412, H413; Kategorian 3 välittömästi myrkylliset aineet: H301, H311, H331; Luokan 2 STOT-aineet: H371, H373.

Vaaralausekekoodeilla viitataan yleensä aineisiin. Jos aineista ei kuitenkaan saada tietoa, on sovellettava seoksia koskevia luokitussääntöjä.

Edellä mainittua vaatimusta ei sovelleta sellaisten aineiden tai seosten käyttöön, joiden ominaisuudet muuttuvat kemiallisesti tuotantoprosessin aikana siten, että jokin merkityksellinen vaara, jonka osalta aine tai seos on luokiteltu asetuksen (EY) N:o 1272/2008 mukaisesti, ei enää ole voimassa.

Tätä myöntämisperustetta ei sovelleta ainesosiin, jotka koostuvat

— aineista, jotka eivät kuulu asetuksen (EY) N:o 1907/2006 soveltamisalaan, sellaisina kuin ne ovat määriteltyinä kyseisen asetuksen 2 artiklan 2 kohdassa;

— asetuksen (EY) N:o 1907/2006 2 artiklan 7 kohdan b alakohdan soveltamisalaan kuuluvista mainitun asetuksen liitteessä V luetelluista aineista, jotka on vapautettu rekisteröintiä, jatkokäyttäjää ja arviointivaatimuksia koskevien säännösten soveltamisesta.

Sen määrittämiseksi, sovelletaanko tätä vapautusta, hakijan on selvitettävä kaikki tarkoituksellisesti lisätyt aineet tai seokset, joiden pitoisuudet tuotteessa ovat yli 0,010 painoprosenttia (tuorepainosta).

Arviointi ja todentaminen

Hakijan on toimitettava luettelo kaikista tuotantoprosessissa tarkoituksellisesti lisätyistä merkityksellisistä ainesosista ja kemikaaleista sekä asiaankuuluvat käyttöturvallisuustiedotteet tai kemikaalien toimittajan vakuutukset, jotka osoittavat vaatimuksen täyttymisen.

Kaikki asetuksen (EY) N:o 1272/2008 mukaisesti luokiteltuja aineita tai seoksia sisältävät ainesosat tai kemikaalit on merkittävä selkeästi.

Tuotteeseen jäävän rajoitetun aineen tai seoksen määrän arvioinnissa käytetään ainesosan tai kemikaalin arvioitua annostusnopeutta ja rajoitetun aineen tai seoksen pitoisuutta kyseisessä ainesosassa tai kemikaalissa (mainittu käyttöturvallisuustiedotteessa tai toimittajan vakuutuksessa) sekä retentiotekijää, jonka oletetaan olevan 100 prosenttia.

Jos retentiotekijäksi valitaan muu kuin 100 prosenttia tai rajoitettu vaarallinen aine tai seos on muuttunut kemiallisesti, tätä koskevat perustelut on toimitettava kirjallisina.

Myöntämisperusteen 4.3 soveltamisesta vapautettujen ainesosien tai aineiden osalta (ks. asetuksen (EY) N:o 1907/2006 liitteet IV ja V) hakijan asiaa koskeva vakuutus riittää osoittamaan vaatimustenmukaisuuden.

Mineraalivillan osalta hakijan on toimitettava myös seuraavat:

a) kopio mineraalivillatuotteiden eurooppalaisen sertifiointilautakunnan (European Certification Board for Mineral Wool Products) tuotemerkin käyttöoikeuden osoittavasta todistuksesta asetuksen (EY) N:o 1272/2008 liitteessä VI olevan huomautuksen Q noudattamisen todistamiseksi;

b) kopio standardin ISO 14184–1 Tekstiilit. Formaldehydin määritys. Osa 1: Vapaa ja hydrolysoitunut formaldehydi mukaisesta testausselosteesta

Mikä tahansa hakijan toimitusketjun toimittaja voi toimittaa edellä mainitut todisteet myös suoraan toimivaltaisille elimille.

Myöntämisperuste 4.4 – Asetuksen (EY) N:o 1907/2006 mukaisesti tunnistettuja erityistä huolta aiheuttavia aineita koskevat rajoitukset

Tätä myöntämisperustetta sovelletaan maanparannusaineisiin ja kasvualustoihin.

Tuote ei saa sisältää mitään tarkoituksellisesti lisättyä ainetta, joka täyttää asetuksen (EY) N:o 1907/2006 57 artiklassa tarkoitetut perusteet ja joka on tunnistettu kyseisen asetuksen 59 artiklassa kuvatun menettelyn mukaisesti ja joka sisältyy luvanvaraisten, erityistä huolta aiheuttavien aineiden luetteloon.

Arviointi ja todentaminen

Hakijan on annettava vakuutus siitä, että tuotantoprosessin aikana ei ole tarkoituksellisesti lisätty erityistä huolta aiheuttavia aineita. Hakijan vakuutuksen tueksi on esitettävä vakuutukset ja käyttöturvallisuustiedotteet kaikista toimitetuista kemikaaleista ja materiaaleista, joita käytetään EU-ympäristömerkin saaneen tuotteen valmistamiseen; näin vahvistetaan, että toimitettuihin kemikaaleihin tai materiaaleihin ei ole tarkoituksellisesti lisätty erityistä huolta aiheuttavia aineita.

Myöntämisperuste 4.5 – Mikrobiologiset perusteet

Tätä myöntämisperustetta sovelletaan kasvualustoihin ja maanparannusaineisiin, lukuun ottamatta mineraalikasvualustoja.

Tärkeimpien patogeenien määrä tuotteessa ei saa ylittää taulukossa 5 vahvistettuja enimmäistasoja.

Taulukko 5

Patogeeneille ehdotettu raja-arvo

Testattavat mikro-organismit Näytteenottosuunnitelmat Raja-arvo n c m M Salmonella spp: 5 0 0 Ei esiinny 25 g:ssa tai 25 ml:ssa Escherichia coli tai Enterococcaceae 5 5 0 1 000 PMY 1 g:ssa tai 1 ml:ssa PMY = pesäkkeitä muodostavat yksiköt

Tässä yhtälössä

— n on testattavien näytteiden lukumäärä;

— c on sellaisten näytteiden lukumäärä, joissa pesäkkeen muodostavina yksikköinä ilmaistu bakteerien lukumäärä on m:n ja M:n välillä;

— m on tyydyttävänä pidetyn, pesäkkeen muodostavina yksikköinä ilmaistun bakteerien lukumäärän raja-arvo; ja

— M on pesäkkeen muodostavina yksikköinä ilmaistun bakteerien lukumäärän enimmäisarvo.

Arviointi ja todentaminen

Hakijan on toimitettava toimivaltaiselle elimelle selosteet testeistä, jotka on suoritettu taulukossa 6 esitetyn testimenetelmän mukaisesti.

Taulukko 6

Vakiotestimenetelmä tiettyjen patogeenien havaitsemiseksi

Parametri Testausmenetelmä E. coli CEN/TR 16193, ISO 16649–2 tai EN ISO 9308–3 Salmonella spp. EN ISO 6579 tai CEN/TR 15215 Enterococcacea EN 15788, EN ISO 7899–1 tai BEA-menetelmä

Myöntämisperuste 5 – Soveltuvuus käyttöön

Myöntämisperuste 5.1 – Stabiilisuus

Tätä myöntämisperustetta sovelletaan kasvualustoihin ja maanparannusaineisiin, lukuun ottamatta katetta, joka koostuu kokonaisuudessaan lignoselluloosa-ainesosista, ja mineraalikasvualustoja.

Muihin kuin ammattimaisiin käyttötarkoituksiin käytettävien maanparannusaineiden ja kaikkiin käyttötarkoituksiin käytettävien kasvualustojen on täytettävä yksi taulukossa 7 esitetyistä vaatimuksista.

Taulukko 7.

Muihin kuin ammattimaisiin käyttötarkoituksiin tarkoitettujen maanparannusaineiden ja kaikkiin käyttötarkoituksiin tarkoitettujen kasvualustojen stabiilisuusvaatimukset

Stabiilisuutta kuvaava parametri Vaatimus Suurin mahdollinen respirometrinen kerroin 15 mmol O2/kg orgaaninen aines/h Pienin mahdollinen Rottegrad, jos mahdollinen IV (itselämpeämistestissä lämpötilan nousu enintään 20 °C yli ilman lämpötilan)

Ammattimaisiin käyttötarkoituksiin käytettävien maanparannusaineiden on täytettävä taulukossa 8 esitetyt vaatimukset.

Taulukko 8

Ammattimaisiin käyttötarkoituksiin tarkoitettujen maanparannusaineiden stabiilisuusvaatimukset

Stabiilisuutta kuvaava parametri Vaatimus Suurin mahdollinen respirometrinen kerroin 25 mmol O2/kg orgaaninen aines/h Pienin mahdollinen Rottegrad, jos mahdollinen III (itselämpeämistestissä lämpötilan nousu enintään 30 °C yli ilman lämpötilan)

Arviointi ja todentaminen

Hakijan on toimitettava toimivaltaiselle elimelle selosteet testeistä, jotka on suoritettu taulukossa 9 esitetyn testimenetelmän mukaisesti.

Taulukko 9

Vakiotestimenetelmä stabiilisuusparametrien määrittämiseksi

Parametri Testausmenetelmä Respirometrinen kerroin EN 16087–1 Rottegrad EN 16087–2

Myöntämisperuste 5.2 – Makroskooppiset epäpuhtaudet

Tätä myöntämisperustetta sovelletaan kasvualustoihin ja maanparannusaineisiin, lukuun ottamatta mineraalikasvualustoja:

a) makroskooppisia yli 2 mm:n epäpuhtauksia on enintään 3 g/kg kuiva-ainetta missä tahansa lasin tai metallin muodossa;

b) makroskooppisia yli 2 mm:n epäpuhtauksia on enintään 2,5 g/kg kuiva-ainetta muovin muodossa; ja

c) a ja b alakohdassa tarkoitettuja makroskooppisia epäpuhtauksia on yhteensä enintään 5 g/kg kuiva-ainetta.

Arviointi ja todentaminen

Hakijan on toimitettava toimivaltaiselle elimelle selosteet testeistä, jotka on suoritettu teknisessä eritelmässä CEN/TS 16202 kuvatun testimenetelmän tai toimivaltaisen elimen hyväksymän vastaavan testimenetelmän mukaisesti.

Myöntämisperuste 5.3 – Maanparannusaineiden sisältämä orgaaninen aines ja kuiva-aine

Tätä myöntämisperustetta sovelletaan maanparannusaineisiin.

Orgaanisen aineksen määrän lopputuotteen hehkutushäviönä on oltava vähintään 15 prosenttia kuivapainosta tai 8,5 painoprosenttia orgaanisen hiilen (Corg) pitoisuudesta.

Tuotteessa on oltava kuiva-ainetta vähintään 25 prosenttia tuorepainosta.

Arviointi ja todentaminen

Hakijan on toimitettava toimivaltaiselle elimelle selosteet testeistä, jotka on suoritettu taulukossa 10 esitetyn testimenetelmän mukaisesti.

Silloin kun vaatimustenmukaisuus arvioidaan orgaanisen aineksen perusteella, sovelletaan seuraavaa muuntokerrointa: orgaaninen hiili (Corg) = orgaaninen aines × 0,56

Taulukko 10

Vakiotestimenetelmät kuiva-aineen, orgaanisen aineksen ja orgaanisen hiilen kokonaispitoisuuden (TOC) määrittämiseksi

Parametri Testausmenetelmä Kuiva-aine (% tuorepainosta) EN 13040 Orgaaninen aines hehkutushäviönä (% kuiva-aineesta) EN 13039 Orgaanisen hiilen kokonaispitoisuus (TOC) (% kuiva-aineesta) EN 15936

Myöntämisperuste 5.4 – Elinkelpoiset rikkaruohojen siemenet ja kasvien leviäimet

Tätä myöntämisperustetta sovelletaan kasvualustoihin ja maanparannusaineisiin, lukuun ottamatta mineraalikasvualustoja.

Tuotteessa ei saa olla enempää kuin kaksi yksikköä elinkelpoisia rikkaruohon siemeniä ja kasvien leviäimiä litrassa.

Arviointi ja todentaminen

Hakijan on toimitettava toimivaltaiselle elimelle seloste testistä, joka on suoritettu teknisessä eritelmässä CEN/TS 16201 kuvatun testimenetelmän tai toimivaltaisen elimen hyväksymän vastaavan testimenetelmän mukaisesti.

Myöntämisperuste 5.5 – Kasvivaste

Tätä myöntämisperustetta sovelletaan kasvualustoihin ja maanparannusaineisiin.

Tuotteet eivät saa vaikuttaa haitallisesti kasvien itämiseen tai kasvuun.

Arviointi ja todentaminen

Hakijan on toimitettava toimivaltaiselle elimelle validi testi, joka on suoritettu standardissa EN 16086–1 esitetyn testimenetelmän mukaisesti.

Myöntämisperuste 6 – Kasvualustojen ominaisuudet

Tätä myöntämisperustetta sovelletaan ainoastaan kasvualustoihin.

Myöntämisperuste 6.1 – Sähkönjohtavuus

Tuotteen sähkönjohtavuuden on oltava alle 100 mS/m.

Arviointi ja todentaminen

Hakijan on toimitettava toimivaltaiselle elimelle seloste testistä, joka on suoritettu standardissa EN 13038 esitetyn testimenetelmän mukaisesti.

Myöntämisperuste 6.2 – Natriumpitoisuus

Tuotteen vesiuutteen natriumpitoisuus ei saa ylittää arvoa 150 mg/l tuoretuotetta.

Arviointi ja todentaminen

Hakijan on toimitettava toimivaltaiselle elimelle seloste testistä, joka on suoritettu standardissa EN 13652 esitetyn testimenetelmän mukaisesti.

Myöntämisperuste 6.3– Klooripitoisuus

Tuotteen vesiuutteen klooripitoisuus ei saa ylittää arvoa 500 mg/l tuotteen tuorepainona.

Arviointi ja todentaminen

Hakijan on toimitettava toimivaltaiselle elimelle seloste testistä, joka on suoritettu standardissa EN 16195 esitetyn testimenetelmän mukaisesti.

Myöntämisperuste 7 – Tietojen antaminen

Tätä myöntämisperustetta sovelletaan kasvualustoihin ja maanparannusaineisiin.

Tapauksen mukaan on toimitettava myöntämisperusteen 7.1 tai 7.2 mukaiset tiedot.

Tiedot on annettava tuotteen mukana joko pakkauksessa tai mukana seuraavissa asiakirjoissa.

Asetuksen (EU) 2019/1009 mukaiseen toimintoperusteiseen tuoteluokkaan 3(A) (orgaaniset maanparannusaineet) tai toimintoperusteiseen tuoteluokkaan 4 (kasvualustat) kuuluvan EU-lannoitevalmisteen katsotaan täyttävän tämän vaatimuksen.

Mineraalikasvualustojen osalta toimitettaviin tietoihin sisältyy lausunto ammattimaisesta puutarhakäytöstä.

Myöntämisperuste 7.1 – Maanparannusaineet

a) markkinoinnista vastaavan tahon nimi ja osoite;

b) kuvaus, josta ilmenee tuotetyyppi ja joka sisältää sanan ”MAANPARANNUSAINE”;

c) valmistuserän tunniste;

d) määrä (massana tai tilavuutena);

e) kosteuspitoisuuden tai kuiva-ainepitoisuuden vaihteluväli painoprosentteina;

f) luettelo kaikista ainesosista, joita on yli 5 prosenttia tuotteen painosta tai tilavuudesta alenevassa suuruusjärjestyksessä kuivapainon mukaan; jos aineosa on aine tai seos, se on tunnistettava asetuksen (EY) N:o 1272/2008 18 artiklassa esitetyllä tavalla;

g) suositeltavat säilytysolosuhteet ja viimeinen suositeltu käyttöpäivä;

h) ohjeet turvalliseen käsittelyyn ja käyttöön, mukaan lukien tarvittavat tiedot toimenpiteistä, joita suositellaan ihmisten, eläinten tai kasvien terveydelle, turvallisuudelle taikka ympäristölle aiheutuvien riskien hallitsemiseksi;

i) käyttötarkoitusta koskevat ohjeet, mukaan lukien käyttömäärät, ajoitus ja käyttötiheys, sekä kohdekasvit tai -sienet;

j) pH;

k) sähkönjohtavuus, ilmaistuna mS/m, lukuun ottamatta mineraalivillaa;

l) orgaanisen aineksen pitoisuus tai orgaanisen hiilen (Corg) pitoisuus massaprosentteina;

m) orgaanisen typen (Norg) vähimmäismäärä massaprosentteina, jonka jälkeen kuvaus käytetyn orgaanisen aineksen alkuperästä;

n) orgaanisen hiilen suhde kokonaistyppeen (Corg/N). Seuraavat ravinteet on ilmoitettava massaprosentteina, jos ne ovat yli 0,5 massaprosenttia: typpi (N), fosforipentoksidi (P2O5) ja kaliumoksidi (K2O).

Myöntämisperuste 7.2 – Kasvualustat

a) markkinoinnista vastaavan tahon nimi ja osoite;

b) kuvaus, josta ilmenee tuotetyyppi ja joka sisältää sanan ”KASVUALUSTA”;

c) valmistuserän tunniste;

d) määrä: — mineraalivillakiekkojen osalta ilmaistuna kappalemääränä sekä halkaisijana ja korkeutena; — muussa muodossa kuin kiekkoina olevan mineraalivillan osalta ilmaistuna kappalemääränä sekä pituus-, korkeus- ja leveysmittana, — muiden esimuotoiltujen kasvualustojen osalta ilmaistuna kokona vähintään kahdella mitalla; — muiden kasvualustojen osalta ilmaistuna kokonaistilavuutena; — esimuotoiltuja kasvualustoja lukuun ottamatta määrä ilmaistuna niiden materiaalien tilavuutena, joiden partikkelikoko on suurempi kuin 60 mm;

e) kosteuspitoisuuden tai kuiva-ainepitoisuuden vaihteluväli painoprosentteina;

f) luettelo kaikista ainesosista, joita on yli 5 prosenttia tuotteen painosta tai tilavuudesta alenevassa suuruusjärjestyksessä kuivapainon mukaan; jos aineosa on aine tai seos, se on tunnistettava asetuksen (EY) N:o 1272/2008 18 artiklassa esitetyllä tavalla;

g) suositeltavat säilytysolosuhteet sekä viimeinen suositeltu käyttöpäivä ja tuotantopäivä;

h) ohjeet turvalliseen käsittelyyn ja käyttöön, mukaan lukien tarvittavat tiedot toimenpiteistä, joita suositellaan ihmisten, eläinten tai kasvien terveydelle, turvallisuudelle taikka ympäristölle aiheutuvien riskien hallitsemiseksi;

i) käyttötarkoitusta koskevat ohjeet, mukaan lukien käyttömäärät, ajoitus ja käyttötiheys, sekä kohdekasvit tai -sienet;

j) pH;

k) sähkönjohtavuus, ilmaistuna mS/m, lukuun ottamatta mineraalivillaa;

l) lausunto orgaanisen aineksen stabiilisuudesta (vakaa tai hyvin vakaa);

m) CaCl2/DTPA (kalsiumkloridi / dietyleeni-triamiini-pentaetikkahappo) -liuokseen liukeneva (’CAT-liukoinen’) typpi (N), jos yli 150 mg/l;

n) CaCl2/DTPA (kalsiumkloridi / dietyleeni-triamiini-pentaetikkahappo) -liuokseen liukeneva (’CAT-liukoinen’) fosforipentoksidi (P2O5), jos yli 20 mg/l;

o) CaCl2/DTPA (kalsiumkloridi / dietyleeni-triamiini-pentaetikkahappo) -liuokseen liukeneva (’CAT-liukoinen’) kaliumoksidi (K2O), jos yli 150 mg/l;

p) kromin kokonaismäärä (Cr total), kvantifioitu myöntämisperusteessa 4.1 b) esitetyllä tavalla, jos yli 200 mg/kg DM;

q) mineraalikasvualustojen tapauksessa lausunto ammattimaisesta puutarhakäytöstä.

Arviointi ja todentaminen

Hakijan on annettava vakuutus siitä, että tuote on tämän myöntämisperusteen mukainen, ja toimitettava toimivaltaiselle elimelle joko pakkauksessa tai mukana seuraavissa tuote-esitteissä oleva teksti, joka on tarkoitettu käyttäjille.

Myöntämisperuste 8 – EU-ympäristömerkissä olevat tiedot

Jos käytetään valinnaista tekstikentällä varustettua merkkiä, siinä on esitettävä seuraavat kolme mainintaa:

— edistää materiaalien kierrätystä;

— edistää kestävämmällä tavalla tuotettujen materiaalien käyttöä ja vähentää siten ympäristön pilaantumista.

Maanparannusaineiden osalta on esitettävä seuraavat lisätiedot:

— vähentää maaperän ja vesistöjen pilaantumista.

Hakijan on noudatettava seuraavia EU-ympäristömerkin logon käytöstä annettuja ohjeita:

https://ec.europa.eu/environment/ecolabel/

Arviointi ja todentaminen

Hakijan on annettava vakuutus tämän myöntämisperusteen noudattamisesta ja esitettävä sen tueksi tuotteen pakkauksesta otettu korkearesoluutioinen kuva, josta näkyvät selkeästi ympäristömerkki, rekisteröinti-/lisenssinumero ja tarvittaessa merkin ohessa esitettävät maininnat.

(1) Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

(2) Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

(3) Euroopan parlamentin ja neuvoston direktiivi 2008/98/EY, annettu 19 päivänä marraskuuta 2008, jätteistä ja tiettyjen direktiivien kumoamisesta (EUVL L 312, 22.11.2008, s. 3).

(4) Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (sivutuoteasetus) (EUVL L 300, 14.11.2009, s. 1).

(5) Jätelajit ja viitekoodit sellaisina kuin ne on yksilöity jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun neuvoston direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehdyssä komission päätöksessä 2000/532/EY (EYVL L 226, 6.9.2000, s. 3).

(6) Euroopan parlamentin ja neuvoston direktiivi 2012/27/EU, annettu 25 päivänä lokakuuta 2012, energiatehokkuudesta, direktiivien 2009/125/EY ja 2010/30/EU muuttamisesta sekä direktiivien 2004/8/EY ja 2006/32/EY kumoamisesta (EUVL L 315, 14.11.2012, s. 1).

(7) Komission delegoitu asetus (EU) 2015/2402, annettu 12 päivänä lokakuuta 2015, sähkön ja lämmön erillisen tuotannon yhdenmukaistettujen hyötysuhteen viitearvojen tarkistamisesta Euroopan parlamentin ja neuvoston direktiivin 2012/27/EU mukaisesti ja komission täytäntöönpanopäätöksen 2011/877/EU kumoamisesta (EUVL L 333, 19.12.2015, s. 54).

(8) Komission täytäntöönpanoasetus (EU) 2018/2066, annettu 19 päivänä joulukuuta 2018, Euroopan parlamentin ja neuvoston direktiivissä 2003/87/EY tarkoitetusta kasvihuonekaasupäästöjen tarkkailusta ja raportoinnista sekä komission asetuksen (EU) N:o 601/2012 muuttamisesta (EUVL L 334, 31.12.2018, s. 1).

(9) Komission delegoitu asetus (EU) 2019/331, annettu 19 päivänä joulukuuta 2018, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 59, 27.2.2019, s. 8).

(10) Komission täytäntöönpanoasetus (EU) 2018/2067, annettu 19 päivänä joulukuuta 2018, Euroopan parlamentin ja neuvoston direktiivissä 2003/87/EY tarkoitetusta tietojen todentamisesta ja todentajien akkreditoinnista (EUVL L 334, 31.12.2018, s. 94).

(11) Euroopan parlamentin ja neuvoston direktiivi 2014/52/EU, annettu 16 päivänä huhtikuuta 2014, tiettyjen julkisten ja yksityisten hankkeiden ympäristövaikutusten arvioinnista annetun direktiivin 2011/92/EU muuttamisesta (EUVL L 124, 25.4.2014, s. 1).

(12) Euroopan parlamentin ja neuvoston asetus (EU) N:o 1143/2014, annettu 22 päivänä lokakuuta 2014, haitallisten vieraslajien tuonnin ja leviämisen ennalta ehkäisemisestä ja hallinnasta (EUVL L 317, 4.11.2014, s. 35).

(13) Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7).

(14) Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7).

(15) Euroopan komissio, ympäristöasioiden pääosasto, Ohjeasiakirja: Energiasektorin ulkopuolinen kaivannaistoiminta ja Natura 2000: Yhteenveto. Julkaisutoimisto, 2019, https://data.europa.eu/doi/10.2779/985239.

(16) Yleissopimus Euroopan luonnonvaraisen kasviston ja eläimistön sekä niiden elinympäristön suojelusta (EYVL L 38, 10.2.1982, s. 3).